钦定古今图书集成/历象汇编/乾象典/第019卷 > 《性理会通》 > 《洪范皇极内篇》
## 钦定古今图书集成/历象汇编/乾象典/第019卷 > 《性理会通》 > 《洪范皇极内篇》

“昔者圣人之原数也，以决天下之疑，以成天下之务，
以顺性命之理，析事辨物，彰往察来。是故天数五，地
数六。五六者，天地之中合也。五为五行，六为六气，阳
性阴质。”五行之性，曰木，曰火，曰土，曰金，曰水。六气之
质，曰胎，曰生，曰壮，曰老，曰死，曰化。木之质也，曰杨柳，
曰梅李，曰松柏，曰竹苇，曰禾麦，曰蕈。火之质也，曰木
“火，曰石火，曰雷火，曰油火，曰蛊火，曰燐火。”土之质也，
曰砂，曰石，曰玉，曰土，曰壤，曰泥。金之质也，曰汞，曰银，
曰金，曰铜，曰铁，曰铅。“水之质也，曰涧水，曰井水，曰雨
水，曰沟渠，曰陂泽，曰湖海。”“木之物也，曰鲮鲤，曰蛇，曰
龙，曰鲤鲂，曰小鱼，曰鳅。”“火之物也，曰鸡，曰凤，曰雉，曰
鹰隼，曰燕雀，曰蠛蠓。”土之物也，曰蟾“蜍，曰蚕，曰人，曰
蜘蛛，曰蚓，曰鳗。”金之物也，曰鹿，曰马，曰麟，曰虎，曰獭，
曰毛虫。水之物也，曰蟹，曰鲎，曰龟，曰虾，曰蚌，曰蛎。木
之器也，曰“疏器门窗，曰琴瑟，曰规，曰算筛，曰耒耜，曰
网罟。”火之器也，曰“登器梯棚，曰文书，曰绳，曰冠冕，曰
台棹，曰履蹋。”土之器也，曰“腹器筐筥，曰圭璧，曰量，曰
舟车，曰盘盂，曰棺椁。”金之器也，曰“方器斧钺，曰印节，
曰矩，曰弓矢，曰简册，曰械校。水之器也，曰平器权衡，
曰轮磨，曰准，曰镜奁，曰研碓，曰厕圂。”逆顺者，事之几
也；吉凶者，事之著也。顺而吉者，“木为征召，为科名，为
恩赦，为婚姻，为产孕，为财帛；火为燕集，为朝觐，为文
书，为言语，为歌舞，为灯烛；土为工役，为循常，为盟约，
为田”宅，为福寿，为坟墓；金为赐予，为按察，为更革，为
军旅，为钱货，为刑法；水为交易，为迁移，为征行，为酒
食，为田猎，为祭祀。逆而凶者，木为臲卼，为惊忧，为丑
恶，为压坠，为夭折，为产死；火为公讼，为颠狂，为口舌，
为炙炎，为灾焚，为震毁；土为反复，为欺诈，为离散，为
贫穷，为疾病，为死亡；金为征役，为罢免，为责降，为争
𩰚，为伤损，为杀戮。水为盗贼，为囚狱，为徒流，为淫乱，
为咒咀，为浸溺。

一阳　二阳　三阳　，一阴　二阴　三阴。

木，　杨柳，　梅李，　松柏，　竹苇，　禾麦，　蕈
火，　木火，　石火，　雷火，　油火，　蛊火，　燐火，
土，　砂　　石，　　玉，　　土　　壤，　　泥
金，　汞　　银，　　金　　铜　　铁，　　铅，
水，　涧水，　井水，　雨水，　沟渠，　陂泽，　湖海。